**Luceafăr stins**

*Silviu Grama*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LUCEAFĂR STINS

de Silviu Grama

Iubita mea de niciodat

Deși dintotdeauna

Mă doare dor nemăsurat

Să fii a mea întruna.

Pe când ferestrele albind

S-or sparge-n ape calme

Înfiorarea să-ți cuprind

Cu cerul dintre palme

Ți-oi da lumină de inel

Înghețul să-ți aline

Ți-apoi m-oi scufunda prin el

Ca să mă sting de tine.

Cu trupul stins să-ți împletesc

Cuvinte cristaline

Despre iubirile ce cresc

În mările din mine.

Și de-o cădea atunci o stea

Cu albe diademe

Tu ai să-mi știi, iubita mea

Durerile prin vreme.

Ei îi plăcea în ochiul meu

Privirea să și-o scalde

Și-un somn mă adâncea mereu

Sub pleoapele ei calde.

Dar eu luceafăr condamnat

La ceruri separate

În fiecare am aflat

Mereu singurătate.

Și m-am întors de-atâtea ori

Spre albiile lumii

Ca un copil rătăcitor

Prin gândurile mumii.

Nu i-a ajuns căderea mea

Din lacrima deplină

M-ar fi dorit un fel de stea

Crescută în grădină.

Azi mă cuprind adânci fiori

Că i-am simțit nisipul

Surpat sub vechile ninsori

În care-mi aflu chipul.